Izbirni predmet retorika

Retorika je  nauk o govorništvu, spretnosti govorjenja ali nauk o gostobesednosti. Namen retorike je seznaniti vas učenke in učence ne le s pojmi prepričevanja in argumentiranja, temveč naučiti predvsem samostojnega, smiselnega in kritičnega oblikovanja ter izražanja stališč.

Je spretnost prepričevanja.

Namenjena je devetošolcem.

Eden glavnih ciljev tega izbirnega predmeta je odgnati strah pred govornimi nastopi in seveda tudi pred ustnimi preizkusi znanja.

 Cilji predmeta:

– kaj je retorika,

– zakaj je koristna,

– spoznavanje etike dialoga, pomen mimike in kretenj, govorica telesa,

– kaj je argumentacija,

– spoznavanje prepričljivega govorjenja,

– kako pregnati strah pred govornim nastopanjem.

Pravijo, da se pesnik rodi, retorik pa naredi.

V 32 urah se seveda ne da narediti odličnega retorika, vsekakor pa boste spoznali osnove retorike:

* učili se boste torej veščin javnega nastopanja in jasnega ter uspešnega zagovarjanja svojega mnenja;
* učili se boste svoje izjave argumentirati tako, da sogovorca prepričate;
* učili se boste poslušati in razumeti druge;
* spoznavali boste, kako pomembno je dobro poznavanje jezika ter pomenov besed pri sestavi govora oziroma zagovarjanju svojih stališč;
* razumeli boste, kako pomembna je za dober nastop neverbalna komunikacija (govorica telesa – drža, obraz oči, gibi);
* spoznali boste nekaj metod za odpravljanje treme.

*Učiteljica: Slavica Gerič*